Cambrai

Cambrai (nederlandsk: Kamerijk; gammel stavelse Cambray) er en by og kommune nord i Frankrike. Den er sous-préfecture (administrasjonssenter) i departementet Nord i regionen Hauts-de-France, og har i overkant av  innbyggere.

 Historie 
I romertiden het byen Cameracum. Omkring år 445 ble Cambrai hovedstad i et frankisk kongerike og senere en del merovingernes. Omkring år 800 lot Karl den store byen befeste. Omkring år 1076 fikk den byrettigheter.

Omkring 1150 ble byggingen av katedralen påbegynt. Den fikk betegnelsen «la merveille des Pays-Bas» («vidunderet i Nederlandene») og ble ferdig i 1472. Innbyggerne i byen behøvde ikke å betale skatt, da kirken var velhavende. Dessuten var katedralen berømt for sin musikk.

I 1508 sluttet Ludvig XII av Frankrike, keiser Maximilian I, Spania, kong Henrik VIII av England og pave Julius II seg sammen i Cambrailigaen, et forbund som hadde til formål å erobre Republikken Venezias besittelser på det italienske fastland. Med underskrivelsen av Damefreden i Cambrai i 1529 ble krigen mellom Frans I av Frankrike og keiser Karl V avsluttet.

Cambrai ble i 1677 annektert av Frankrike.

Under den franske revolusjon ble katedralen ødelagt i 1793. På 1800-tallet ble en ny  Notre-Dame-katedral oppført.

Under første verdenskrig ble Cambrai besatt av tyske tropper i 1914. Cambrai var et viktig jernbaneknutepunkt og hadde dermed stor betydning for forsyningen av den tyske front. Av samme grunn la Paul von Hindenburg sitt hovedkvarter til Cambrai. Fra 20. november til 6. desember 1917 ble slaget ved Cambrai utkjempet i området;  som det første slaget der man benyttet seg av stridsvogner med suksess. Tyskerne satte byen i brann innen de trakk seg tilbake i 1918. Hele byens sentrum måtte gjenoppføres. Av de opprinnelig 2.500 husene, ble 1.500 fullstendig ødelagt.

Under annen verdenskrig ble mange drept og såret under de alliertes luftangrep på jernbanen og av 7.464 hus i byen ble 3.329 beskadiget og 803 ødelagt.

 Befolkningsutvikling 
Antall innbyggere i kommunen Cambrai

Se også
Kommuner i departementet Nord

 Referanser 

 Eksterne lenker 


Kategori:Kommuner i Nord
Kategori:Byer i Hauts-de-France
Kategori:Den nederrhinsk-westfaliske rikskrets